Държавен вестник, бр. 60, 2024 г., стр. 43

БРОЙ  60	
Д Ъ Р Ж А В Е Н  В Е С Т Н И К 	
СТР.  43   
лимфогенно разпространение от първична ле­
зия извън кожата при сенсибилизиран пациент.
7.8. Костно-ставна ТВ – обичайно се за­
сягат големите стави, опорно-двигателният 
апарат, костите на китката, ръката, предмиш­
ницата и рамото. Симптомите включват на­
растваща или постоянна болка в засегнатите 
кости, хроничен или подостър артрит (обик­
новено моноартрит). Болест на Pott – ТВ на 
гръбначния стълб, която започва в телата на 
прешлените и често се разпространява до 
съседни прешлени, причинявайки стесняване 
на дисковите пространства между тях. Ако 
не се лекува, може да настъпи деструкция 
на прешлените с ангажиране на гръбначния 
мозък. Компресията му води до неврологична 
симптоматика, вкл. до параплегия; паравертеб­
ралният оток може да е проява на ТВ абсцес.
7.9. Стомашно-чревна ТВ – обичайно лига­
вицата на стомашно-чревния тракт е устойчива 
на МТВ; възникването на инфекция изисква 
продължителна експозиция и въвеждане 
на голямо количество микобактерии. При 
консумация на непастьоризирано мляко и 
млечни продукти, съдържащи M. bovis, могат 
да се развият язви на устната кухина и орофа­
ринкса; възможна е поява на първични лезии 
в тънките черва, хиперплазия и състояние, 
наподобяващо апендицит. Могат да се обра­
зуват язви и фистули, с възникване на чревна 
непроходимост (илеус) и състояния на остър 
хирургичен корем.
7.10. ТВ на черния дроб – може да възник­
не при пациенти с разпространени форми на 
белодробна ТВ, хематогенно дисеминирана и 
милиарна туберкулоза. Черният дроб обик­
новено се възстановява без усложнения при 
адекватно лечение на основната инфекция. ТВ 
на черния дроб може да се разпространи към 
жлъчния мехур и развитие на обструктивна 
жълтеница.
7.11. Други видове извънбелодробна ТВ – 
възможно е засягане на стената и руптура на 
аортата. В миналото често е било засягането 
на надбъбречните жлези, водещо до болест на 
Адисон, но сега се среща рядко. МТВ могат 
да засегнат и сухожилията (ТВ тендовагинит) 
чрез контакт от съседни лезии в костите или 
чрез хематогенна дисеминация от други ор­
гани. Очната ТВ се изявява под формата на 
увеитно възпаление, най-често е развитието 
на заден увеит, следван от преден увеит, па­
нувеит и интермедиерен увеит. Клиничната 
картина може да наподобява причинени от 
друга инфекция патологични изменения.
8. Диагноза
Съмнение за белодробна ТВ най-често 
възниква след направени:
· Рентгенография на гръден кош – по повод 
на симптоми и белези на ангажиране на диха­
телната система, необяснимо неразположение, 
фебрилитет с неясен произход;
· Положителен ТКТ на Mantoux или IGRA 
тест – проведени като скрининг тест или при 
изследване на контактни на установен случай 
с активна ТВ.
Съмнението за ТВ е по-голямо при па­
циенти, които имат фебрилитет, кашлица, 
продължаваща повече от 2 – 3 седмици и 
без установена друга причина за това, нощни 
изпотявания, загуба на тегло и/или ангажи­
ране на периферни лимфни възли, както и 
при лица с възможен контакт с ТВ (членове 
на семейството, приятели или други близки 
контактни; на работното място; пътуване до 
региони с високо разпространение на ТВ).
Първоначалните изследвания обичайно са 
рентгенография на гръдния кош и микроби­
ологично изследване на храчки за ТВ. Ако 
диагнозата „активна ТВ“ остава неуточнена, 
може да се направи TКT или IGRA тест. При 
възможност за провеждане се препоръчват мо­
лекулярно-генетични тестове за амплификация 
на нуклеинови киселини (PCR-диагностика).
8.1. Образна диагностика – при възрастни 
наличие на мултинодуларен инфилтрат/и с 
чести разпадания и оформени кухини над 
или зад ключицата (най-характерното място, 
което се вижда най-добре при рентгенография 
на гръден кош – предно-задна проекция, или 
във върховите и задните сегменти на горните 
дялове, както и върховите сегменти на долни­
те дялове при компютърна томография (CT), 
предполага и е в подкрепа на белодробна ТВ. 
Инфилтратите в долните и средните белодроб­
ни дялове са неспецифични, но трябва да се 
имат предвид при съмнение за първична ТВ 
при млади пациенти, чиито симптоми или 
анамнеза за възможна експозиция на МТВ 
предполагат скорошна инфекция, особено 
при наличие на плеврален излив. Може да 
има калцификати в хилусните лимфни възли 
в резултат от първична ТВ.
8.2. Микробиологични изследвания – в 
зависимост от локализацията на ТВ могат да 
се вземат следните материали от мястото на 
инфекцията:
• Материали от дихателната система – храч­
ка, индуцирана храчка, бронхоалвеоларен ла­
важ (БАЛ) от бронхоскопия, трахеален аспират, 
трансторакална аспирационна биоп­сия (ТТАБ);
• Материали от храносмилателната сис­
тема – стомашни промивни води, фецес (при 
пациенти с HIV инфекция);
• Материали от отделителната система – 
урина;
• Материали от половата система – еяку­лат, 
менструална кръв, интраоперативни аспирати 
и тъканни проби;
• Материали от кожа и меки тъкани – ране­
ви секрети, тъканни частици от рани и биопсия;
• Материали от затворени кухини – плевра­
лен пунктат, перикарден пунктат, перитоне­
ален пунктат, ликвор, ставен пунктат, кръв